วิตกม็อบคนอยากเลือกตั้งกด SET บ่ายรูด 9 จุด
วิตกม็อบคนอยากเลือกตั้งกด SET บ่ายรูด 9 จุด ล่าสุด ณ เวลา 15.23 น. อยู่ที่ 1,759.32 จุด ลบ 8.99 จุด หรือ 0.51% สูงสุดที่ 1,771.16 จุด ต่ำสุดที่ 1,757.63 จุด มูลค่าการซื้อขาย 3.81 หมื่นล้านบาท
22 พ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 15.23 น. อยู่ที่ 1,759.32 จุด ลบ 8.99 จุด หรือ 0.51% สูงสุดที่ 1,771.16 จุด ต่ำสุดที่ 1,757.63 จุด มูลค่าการซื้อขาย 3.81 หมื่นล้านบาท
สำหรับปัจจัยที่ส่งผลให้ดัชนีปรับตัวลงแรง คาดว่าเกิดแรงกดดันจากสถานการณ์การเมืองในประเทศ จากเหตุการณ์กลุ่มคนออกมาเดินขบวนเรียกร้องให้มีการจัดการเลือกตั้งภายในปีนี้
โดยกลุ่มคนอยากเลือกตั้งรวมตัวชุมนุมที่มหาวิทยาลัยธรรมศาสตร์ท่าพระจันทร์และพยายามเคลื่อนผ่านแนวกั้นของเจ้าหน้าที่ตำรวจหวังจะมุ่งหน้าไปยังทำเนียบรัฐบาลเพื่อยื่นหนังสือเรียกร้องให้นายกรัฐมนตรีเร่งจัดการเลือกตั้งภายในปี 61 ทำให้เกิดเหตุการณ์ความตึงเครียดบริเวณแนวปะทะระหว่างผู้ชุมนุมกับเจ้าหน้าที่ตำรวจ
ล่าสุด กลุ่มคนอยากเลือกตั้งเริ่มเคลื่อนออกจากบริเวณหน้ามหาวิทยาลัยธรรมศาสตร์ ท่าพระจันทร์ หลังจากเจรจากับเจ้าหน้าที่ตำรวจที่ตรึงกำลังสกัดกั้นไว้แต่ไม่เห็นผลสำเร็จ โดยใช้กลุ่มคนและรถยนต์พยายามขับฝ่าแนวเจ้าหน้าที่ออกจากที่ตั้ง ทำให้เกิดความตึงเครียด
ขณะที่บริเวณสะพานมัฆวานรังสรรค์หน้าองค์การสหประชาชาติ กลุ่มคนอยากเลือกตั้งอีกส่วนหนึ่งที่แยกตัวออกมาจากกลุ่มใหญ่เคลื่อนเข้าแนวกั้นของเจ้าหน้าที่เพื่อมุ่งหน้าเข้าไปยังทำเนียบรัฐบาล โดยระบุว่าต้องการไปยื่นหนังสือเรียกร้องให้นายกรัฐมนตรีเร่งจัดการเลือกตั้งภายในปี 61 ทำให้เจ้าหน้าที่ตำรวจต้องตรึงกำลังสกัดกลุ่มผู้ชุมนุมด้วยรั้วเหล็กกั้น
10 อันดับหุ้นกดดัชนี
